Šalom ja tere õhtust! Olen Ma'ayan Hessen.
Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael valmistub järgmiseks etapiks sõjas islamistliku Hamasi
ja ta kaasterroristide rühmade vastu Gazas.
Kaitseminister Yoav Gallant rõhutas Iisraeli kindlat otsust
sundida Hezbollah Iisraeli piiridelt kaugemale.
Islamistlik Hamas kiitis antisemiitlikke proteste USA tippülikoolides
ja hoiatas Biden'i valitsust protestijate laialiajamise eest.
Jeruusalemm valmistub järgmiseks etapiks sõjas islamistliku Hamasi
ja ta kaasterroristide rühmade vastu Gazas.
Lisaks pikkadele aruteludele
Iisraeli ja USA tippametnike vahel Washington'is
tuli täna kokku Iisraeli sõjakabinet,
et arutada ettevalmistusi maavägede rünnakuks Gaza piirilinnale Rafah'le.
Kohtumine toimus pärast Iisraeli Kaitseväe peastaabiülema
kindralleitnant Herzi Halevi ja Julgeolekuameti juhi Ronen Bar'i
naasmist Kairost eile, kus arutasid oma Egiptuse kolleegidega pikalt
Iisraeli maaoperatsiooni plaane,
mille pearõhk oli tuhandete palestiina rahulike elanike ümberasustamisel
määratud paikadesse Gazas, kus Egiptus ja Araabia Ühendemiraadid
on koostöös Iisraeliga rajanud ajutisi varjupaiku.
Tuleb märkida, et sadade tuhandete rahulike elanike ümberasustamine
määratud humanitaartsoonidesse võtab eeldatavasti kuni viis nädalat.
Põhjapiiril Liibanoniga on Iisraeli Kaitsevägi
ilmselt hoogustanud rünnakuid Hezbollah' vastu,
püüdes sundida seda Iraani käsilast taanduma 'põhja poole Litani jõge',
nagu sätestab ÜRO Julgeolekunõukogu resolutsioon 1701.
Täna sooritati tulekeskuse, väliluure ja õhujõudude tihedas koostöös rünnak
üle 40 objektile Ayta ash Shab'i külas.
Tabasime umbes neljakümmet relvaladu, terrori- ja ründetaristut,
sõjalisi hooneid ja Iisraelile sihitud rakettide stardiplatvorme.
Selle rünnakuga anti Hezbollah'le ja ta võimekustele enneolematu löök.
Kaitsevägi ja Põhja väejuhatus
kahjustab ja ründab üha Hezbollah' võimekusi.
Me ei jäta, kuni julgeolekuolud muutuvad
ja põhjaiisraellased saavad naasta koju.
Iisraeli kaitseminister Yoav Gallant väisas Iisraeli põhjarinnet,
kus sai põhjaliku ülevaate ning olukorra hinnangu
Iisraeli Kaitseväe tegemistest Hezbollah' vastu.
Hindasin äsja olukorda ja arutasime tegevusi Põhja väejuhatuses.
Teostatud operatsioonid on väga kvaliteetsed;
piirile on paigutatud palju vägesid.
Käivitame üha hoogustuvaid Kaitseväe ründeoperatsioone
kogu Lõuna-Liibanonis, aga ka muudes Liibanoni paikades.
Operatsioonide edu on olnud väga muljetavaldav.
Pool Hezbollah' ülematest Lõuna-Liibanonis on kõrvaldatud.
Need on inimesed, kes juhtisid ründeoperatsioone,
tahtsid kahjustada Iisraeli elanikke.
Meie tegutsemise tulemusena on nad kas surnud või peidus,
lahkunud Kaitseväe hoogsa tegevuse tõttu Lõuna-Liibanonist.
Tuleb rõhutada, et alates 8. oktoobrist,
mil Hezbollah käivitas provotseerimata väheintensiivse sõja Iisraeli vastu,
on üle 61 000 Iisraeli elanikul,
kes elavad kuni 5 km kaugusel Liibanoni piirist,
soovitatud asuda ümber teistesse paikadesse Iisraelis.
Ka 5-km'sest puhvertsoonist kaugemal
on üle 40 000 Iisraeli elaniku lahkunud kodust,
kartes, et sõda ägeneb, misjärel on kodus pikka aega võimatu elada.
Ent kuus kuud pärast konflikti algust
hoogustab Jeruusalemm diplomaatilisi ja sõjalisi tegevusi,
et tagada rahu ja julgeolek Põhja-Iisraeli elanikele.
Meie pearõhk oli ja on muuta julgeolekuolukorda selliselt,
et Põhja-Iisraeli elanikud saaksid naasta koju rahusse ja vaikusesse.
Selle sihi saavutamiseks oleme arutanud mitmeid meetodeid.
Lähitulevik on selle sihi saavutamisel määrava tähtsusega.
Punasel merel tulistas Iraani käsilane Ansar Allah,
milles võimutseb Jeemeni hutide hõim, laevavastaseid ballistilisi rakette
USA lipu all sõitva kaubalaeva pihta,
mille pere koosnes 18 USA ja 4 Kreeka liikmest.
Jeemeni relvajõudude merevägi teostas sõjalise operatsiooni
USA laeva MAERSK YORKTOWN vastu Aadeni lahes
mitme sobiva mereraketiga, ja sai sellele pihta.
Erinevalt vaenuliku Iraani käsilase väitest tabamuse kohta
teatas USA keskväejuhatus,
et sihtüksuse 153 raames tegutsev liitlaslaev laskis läheneva raketi alla,
kinnitades veel, et ei tekkinud vigastusi ega kahju.
Seejärel tulistasid hutid veel neli lendkeha, sh suitsiididroone,
teise kaubalaeva suunas Aadeni lahel.
Õnneks laskis CENTCOM alla kõik droonid ja vaenulikud lendkehad,
mis nn. hutide teatel olid sihitud Iisraeli kaubalaeva pihta.
Jeemeni relvajõud kinnitavad,
et jätkavad Iisraeli või muude laevade,
mis on teel okupeeritud Palestiina sadamatesse,
takistamist Punasel ja Araabia merel, aga ka India ookeanil,
kuni lõpetatakse agressioon ja Palestiina rahva piiramine Gazas.
Tuleb rõhutada, et Iraani käsilase rünnak mainitud sihtmärke ei tabanud
ega tulnud teateid vigastustest või kahjust.
Jeruusalemmas väljendas peaminister Benjamin Netanyahu nördimust
avaliku antisemitismi ning Iisraeli- ja Ameerika-vastasuse kasvu üle
USA tippülikoolides.
USA ülikoolilinnakutes toimuv on jube.
Antisemiitlikud jõugud on võtnud üle parimad ülikoolid.
Nad kutsuvad hävitama Iisraeli!
Nad ründavad juudi tudengeid! Nad ründavad juudi õppejõude!
See meenutab Saksamaa ülikoolides 1930ndatel toimunut.
See on käsitamatu! See tuleb peatada! Seda tuleb taunida, ja taunida üheselt!
Ent nii pole läinud!
Mitme ülikooli rektori reageering oli häbiväärne!
Õnneks on nüüd paljud (osa)riiklikud ja kohalikud ametnikud
reageerinud teisiti, ent vaja on enamat, teha tuleb enamat,
nii seepärast, et rünnatakse Iisraeli, mis on ka halb,
ja ihatakse tappa juute kus iganes, mis on ka halb,
kui ka seepärast, et kuuleme neilt mitte üksnes hüüdeid 'surm Iisraelile!',
'surm juutidele!', vaid ka 'surm Ameerikale!'
Kuna videotes varjavad väidetavad tudengid näo rättidega (ar. 'kafija'),
karjuvad 'surm Iisraelile!', 'surm Ameerikale!' ning põletavad USA lippu,
kutsus Iisraeli peaminister USA juhte tegema enamat.
Näeme antisemitismi plahvatuslikku kasvu USA ja Lääne ühiskonnis ajal,
mil Iisrael püüab kaitsta end genotsiidsete terroristide eest,
kes peituvad elanikkonna taha.
Ometi süüdistatakse just Iisraeli valelikult genotsiidis,
näljutamises ja kõikvõimalikes sõjaroimades.
See on kõik suur laim! Ent see pole uudis!
Oleme näinud ajaloos, et antisemiitlikele rünnakuile
eelnesid alati halvustamine ja laim,
uskumatud valed juudi rahva vastu, mida inimesed ometi uskusid.
Nüüd on oluline, et me kõik, kes oleme huvitatud oma väärtustest
ja tsivilisatsioonist ning peame neid kalliks,
astuksime koos üles ja ütleksime: Aitab!
Peame peatama antisemitismi, kuna antisemitism on äratuskell.
See eelneb alati suuremale kahjutulele, mis neelab kogu maailma.
Seega palun teil, juutidel ja mittejuutidel,
kes muretsete me ühise tuleviku ja ühiste väärtuste pärast,
astuda välja, ütelda välja ja mitte häbeneda.
Peatagem antisemitism nüüd!
Paraku peab ütlema, et Biden'i valitsus pole veel võtnud otsustavat seisukohta
Iisraeli-vastaste protestide osas
ning Valgest Majast tuleb vastuokslikke sõnumeid.
President usub, et sõnavabadus,
debatt ja mittediskrimineerimine on ülikoolides olulised.
Need on olulised ameerikalikud väärtused,
seega ütleb nii tema kui ütleme meie siin selle alati väga selgesti välja.
Tudengid ja kogukonnad peaksid tundma end turvaliselt!
Ja meie ei saa vaiki olla! See on päevselgelt väga valus hetk!
Ta näeb ja mõistab seda!
Tuleb rõhutada, et islamistlik Hamas,
mis USAs on määratletud terroriühinguks,
kiitis tudengeid semitismi- ja Iisraeli-vastasuse edendamise eest,
kutsudes samas Biden'i valitsust mitte Hamasi-meelseid proteste laiali ajama,
väites, et tänased tudengid on tulevased juhid,
kelle mahasurumisel maksaks Biden valimistel varem-hiljem kallist hinda.
Tänan vaatamast TV7 Iisraeli Uudiseid!
Palun paluge rahu Jeruusalemmale ja Iisraelile!
Tahame ka teatada, et kogu me sisu, mida levitatakse tasuta,
toodetakse annetuste najal.
Tahaksin siinkohal tänada me toetajaid annetuste eest!
Kui soovite, saate meid toetada me võrgulehel www.tv7israelnews.com.
Olen Ma'ayan Hessen; soovin õnnistud paasapüha ja puhkepäevi!
Näeme jälle me järgmistes uudistes! Seniks aga šalom Jeruusalemmast!
Tõlge: Sulev Kivastik